Ga̍k Tong-hôa

**Ga̍k Tong-hôa** (), sī Tâi-oân Tayal-cho̍k ê iá-kiû soán-chhiú, bo̍k-chiân tī Tiong-hôa Chit-pāng Tiong-sìn Hiaⁿ-tī hāu-le̍k, siú-pī ūi-tì sī lāi-iá-chhiú, gōa-iá-chhiú. Chú-iàu sī jī-lúi-chhiú ûi-chú.

Ga̍k Tong-hôa sī Ga̍k--sī 3-hiaⁿ-tī ê tōa-hiaⁿ, sió-tī Ga̍k Chèng-hôa kah i kāng-khoán lóng tī Tiong-sìn Hiaⁿ-tī, jī-tī Ga̍k Siáu-hôa tī Hù-pang Hān-chiòng.

## Seng-pêng
Tāi-ha̍k 3-nî ê sî chham-ka 2017-nî kùi-tiong soán-siù-hōe, in-ūi Ga̍k Tong-hôa tī 2016-nî U-23 Sè-kài-poe Iá-kiû-sài piáu-hiān kah chin hó, hō͘ Tiong-sìn Hiaⁿ-tī í thâu-1-lûn tē-3-ūi kéng ji̍p-khì, 8-goe̍h 1-hō chèng-sek í 520-bān chhiam-iok-kim ka-ji̍p Tiong-sìn Hiaⁿ-tī, hőng jīn-ûi thang chiap-pan Chhiōⁿ-tūi ê lāi-iá chiàn-le̍k。2024-nî 11-goe̍h 24 Tâi-oân Tāi-piáu-tūi tit-tio̍h 2024-nî Sè-kài Iá-kiû 12-kiông Sài] koan-kun, Ga̍k Tong-hôa mā-sī chit-pái chham-ka pí-sài ê kiû-oân chi-it.

## Keng-le̍k
* Gî-lân-koān Sam-seng-hiong Sam-seng Kok-sió Siàu-pāng-tūi
* Gî-lân-koān Sam-Seng Kok-tiong Chheng-siàu-pāng-tūi
* Sin-pak-chhī Kok-pó Ka-siong Chheng-pāng-tūi
* Thô-hn̂g-chhī Khai-lâm Tāi-ha̍k (Ûi-lûn Si̍t-gia̍p) Iá-kiû-tūi
* Tiong-hôa Chit-pāng Tiong-sìn Hiaⁿ-tī (2017-nî 8-goe̍h－)

## Sêng-pāng Kok-chhiú Keng-le̍k
*2019-nî Sè-kài Iá-kiû 12-kiông Sài Tiong-hôa-tūi
*2024-nî Sè-kài Iá-kiû 12-kiông Sài Tiong-hôa-tūi

## Chit-pāng Seng-gâi Sêng-chek

## Te̍k-sû Sū-chek
### Ji̍p-khì chit-pāng chìn-chêng
*2007-nî Tē-10-kài Chu-lô-san-poe Kok-chè Nńg-sek Siàu-pāng Iau-chhéng-sài Chòe-ka 9-jîn-chióng.
*2012-nî Âng-hio̍h-poe Siàu-pāng Kím-phiau-sài kah Chheⁿ-pāng Iau-chhéng-sài Táⁿ-kek-chióng.
*2016-nî Tē-1-kài U-23 Sè-kài-poe Iá-kiû-sài bêng-seng kiû-oân, chòe-ka sam-lúi-chhiú.

### Ji̍p-khì chit-pāng liáu-āu
*2017-nî 10-goe̍h 20 bīn-tùi Thóng-it 7-ELEVEn Sai ê thiau-chiàn-sài, Ga̍k Tong-hôa thâu-1-pái tī chit-pāng it-kun sian-hoat, tam-jīm tē-9-pāng sam-lúi-chhiú.
*2018-nî 5-goe̍h 18, tī Thian-bú Iá-kiû-tiôⁿ, 6-kio̍k-siōng bīn-tùi Lamigo Thô-oân sian-hoat tâu-chhiú Ông Ek-chèng phah-chhut seng-gâi it-kun ê thâu-1-ki an-táⁿ.
*2019-nî 7-goe̍h 21, tī Chiu-chè Iá-kiû-tiôⁿ tùi-chiàn Thóng-it 7-ELEVEn Sai, 8-kio̍k-hā bīn-tùi N̂g Chùn-gān kòng-chhut tiong-gōa-iá hong-hiòng ê 3-hun hőng-bú-láng, sī i seng-gâi ê thâu-1-ki hőng-bú-láng.
*2020-nî 6-goe̍h 19, tī Chiu-chè Iá-kiû-tiôⁿ tùi-chiàn Lo̍k-thian Thô-oân, 9-kio̍k-hā nn̄g-pêng 4:4 pêⁿ-chhiú, Ga̍k Tong-hôa bīn-tùi Lo̍k-thian Thô-oân ê chiong-kiat-chiá Ông Io̍k-lîm kòng-chhut tiong-gōa-iá hong-hiòng ê 3-hun hőng-bú-láng, sī i seng-gâi thâu-1-ki chài-kiàn hőng-bú-láng.
*2020-nî 11-goe̍h 1-hō tī Chiu-chè Iá-kiû-tiôⁿ chìn-hêng Tâi-oân Tōa-sài tē-2-tiôⁿ, 2-kio̍k-hā bīn-tùi Thóng-it 7-ELEVEn Sai-tūi tâu-chhiú Melville kòng-chhut iū-gōa-iá hong-hiòng 2-hun ê hőng-bú-láng, kâng-chi̍t-kio̍k sió-tī Ga̍k Chèng-hôa kāng-khoán kòng-chhut 2-hun ê hőng-bú-láng, chiâⁿ-chò Tiong-hôa Chit-pāng sú-siōng thâu-chi̍t-pái hiaⁿ-tī tī chóng-koan-kun-sài kòng-chhut hőng-bú-láng。
*2023-nî 4-goe̍h 3-hō tī Tâi-lâm Iá-kiû-tiôⁿ tùi-chiàn Thóng-it Sai, liân-sòa 5-ê táⁿ-se̍k chiōⁿ-lúi, phò i seng-gâi ê kì-lo̍k.

## Ka-têng
* Ū 2-ê sió-tī － Ga̍k Siáu-hôa kah Ga̍k Chèng-hôa, kah Ga̍k Tong-hôa kāng-khoán lóng-sī chit-pāng soán-chhiú, kî-tiong Ga̍k Chèng-hôa mā tī 2019-nî (Tiong-chit 30-nî) ê kùi-tiong soán-siù-hōe lāi-té í tē-1-lûn tē-jī-ūi hō͘ Tiong-sìn Hiaⁿ-tī kéng-tio̍h.

## Chham-khó Chu-liāu

## Gōa-pō͘ Liân-kiat

*
*